6. ΝΟΜΟΣ υπ' αριθ. 205 της 13/22 Οκτ. 1975 (ΦΕΚ Α' 235) Περί εντάξεως περιοχής εις το Πνευματικόν Κέντρον Αθηνών. Άρθρ.1.-1.Η εντός του εγκεκριμένου σχεδίου της πόλεως Αθηνών περιοχή η περιλαμβανομένη μεταξύ των οδών Βασιλίσσης Σοφίας, Λάχητος, του προς νότον ορίου του Νοσοκομείου Πολεμικού Ναυτικού και του ανατολικού ορίου του Νοσηλευτικού Ιδρύματος του Μετοχικού Ταμείου Στρατού μέχρι της λεωφόρου Βασιλίσσης Σοφίας, εντάσσεται εις το κατά το Ν.Δ. 1122/1972 "Πνευματικόν Κέντρον Αθηνών", εντός δε ταύτης, πλην του ήδη υπάρχοντος μνημείου, επιτρέπεται μόνον η ανέγερσις του υπό της υπ αριθ. 179/1956 Πράξεως του Υπουργικού Συμβουλίου της κυρωθείσης δια του άρθρ. 1 του Νόμ. 3700/1957 προβλεπομένου Μεγάρου Μουσικής του Συλλόγου "οι Φίλοι της Μουσικής". 2.Η πολεοδομική διάρθρωσις της περιοχής, η θέσις εν αυτή του κατά την προηγουμένην παράγραφον κτιρίου, οι όροι δομήσεως και το ανώτατον ύψος αυτού, κατ' εξαίρεσιν από πάσης άλλης διατάξεως ως και η διαμόρφωσις του υπολοίπου χώρου εις χώρον πρασίνου ή ακάλυπτον τοιούτον καθορίζονται δια Π.Δ/τος εκδιδομένου προτάσει του Υπουργού Δημοσίων Έργων. Δια του αυτού Π.Δ/τος δύναται να καταργηθούν υφιστάμεναι εντός της περιοχής οδοί και να καθορισθή πάσα εν γένει συναφής λεπτομέρεια. Σελ. 832,404(β) Τεύχος 594 – Σελ. 886 3.Επί της κατά την παρ. 1 του παρόντος περιοχής εφαρμόζονται κατά τα λοιπά αι διατάξεις του Ν.Δ. 1122/72 "περί τροποποιήσεως, συμπληρώσεως και κωδικοποιήσεως των περί Πνευματικού Κέντρου Αθηνών διατάξεων" ιδία δε αι των άρθρ. 3 έως και 7 αυτού. Η υπό των διατάξεων τούτων προβλεπομένη ανταλλαγή εφαρμόζεται και επί ακινήτων ανηκόντων εις ιδιώτας, επιτρεπομένης και της εξαγοράς των επί των ακινήτων τούτων κτισμάτων. Άρθρ.2.-Εάν υπό της κατά την παρ. 2 του προηγουμένου άρθρου πολεοδομικής διαρθρώσεως προκριθή προς ανέγεσιν του Μέγαρου Μουσικής θέσεις διάφορος της θέσεως του προς τούτο παραχωρηθέντος εις τον Σύλλογον "Οι Φίλοι της Μουσικής" ακινήτου ή απλή μετατόπισις της θέσεως του κτιρίου, δύναται αντί του παραχωρηθέντος ή τμήματος αυτού, να παραχωρηθή άνευ ανταλλάγματος εντός της περιοχής έτερον τοιούτον ώστε να δύναται να καταστή δυνατή η εις την προκριθησομένην ταύτην θέσιν ανέγερσις του Μεγάρου τούτου. Η παραχώρησις γίνεται δια Π.Δ/τος εκδιδομένου προτάσει των Υπουργών Οικονομικών και Δημοσίων Έργων υπό την διαλυτικήν αίρεσιν της υπό του Συλλόγου "Οι Φίλοι της Μουσικής" ανεγέρσεως του Μεγάρου μέχρι της 31 Δεκ. 1979. Μέχρι της  ημερομηνίας ταύτης παρατείνεται και η κατά το άρθρ. 1 του Ν.Δ. 1324/1972 λήγουσα την 31 Δεκ. 1975, αντίστοιχος προθεσμία δια το ήδη παραχωρηθέν ακίνητον. Δια την κατά τας διατάξεις του παρόντος παραχώρησιν ή άρσιν της γενομένης παραχωρήσεως εφαρμόζονται αι διατάξεις του άρθρ. 5 του Ν.Δ. 1122/1972. Άρθρ.3.-Η ισχύς του παρόντος άρχεται από της δια της Εφημερίδος της Κυβερνήσεως δημοσιεύσεώς του. 772 31.Ι.π.5-6 Πνευματικό Κέντρο Αθηνών 